ไทยพาณิชย์พร้อมปิดสาขาหากเกิดรุนแรงของม็อบ
ไทยพาณิชย์พร้อมปิดสาขาหากเกิดรุนแรงพร้อมจ่ายเงินทันทีหากศาลตัดสินยึดทรัพย์
16 ก.พ. 2553

ไทยพาณิชย์พร้อมปิดสาขาหากเกิดรุนแรงพร้อมจ่ายเงินทันทีหากศาลตัดสินยึดทรัพย์
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ หรือ SCB เปิดเผยถึง สถานการณ์ความขัดแย้งทางการเมืองที่เกิดขึ้นในขณะนี้ว่า  แนวโน้มเศรษฐกิจของประเทศ มีทิศทางขยายตัวขึ้น  แต่เป็นการฟื้นตัวอย่างเปราะบาง  เพราะยังมีปัจจัยลบที่เป็นอุปสรรคต่อการขยายตัวของเศรษฐกิจ  โดยเฉพาะ ปัญหามาบตาพุด และความขัดแย้งทางการเมือง  ซึ่งหลายฝ่าย เตรียมความพร้อมรองรับสถานการณ์ ที่อาจเกิดเหตุรุนแรงขึ้น
นางกรรณิกากล่าวว่า ส่วนของธนาคาร พร้อมปิดสาขาทันที หากเกิดความรุนแรง
"โดยส่วนตัวเป็นห่วงประเทศชาติและต้องการให้ทุกอย่างคลี่คลายไปในทิศทางที่ดี  เศรษฐกิจจะฟื้นตัวได้ทุกฝ่ายจะต้องร่วมมือกัน"นางกรรณิกากล่าว
นางกรรณิกา ยังกล่าวถึง กรณีการตัดสิน คดียึดทรัพย์ 7.6 หมื่นล้านบาท ของ พ.ต.ท.ทักษิณ  ชินวัตร  อดีตนายกรัฐมนตรีว่า  หากศาลพิพากษายึดทรัพย์  ธนาคารต้องจ่ายเงิน จำนวน 3 หมื่นล้านบาท ของ พ.ต.ท.ทักษิณ ที่มีอยู่ในบัญชีเงินฝากของธนาคารออกไป  และยืนยันว่า ไม่กระทบต่อสภาพคล่องทางการเงิน  เพราะวงเงินดังกล่าวมีจำนวนไม่มากนัก เมื่อเทียบกับ